《送陈冬官监税芜湖》
明代·王弼

割葵须解惜葵根，谁说东南利有源。六府废来无国计，一分宽有即君恩。

班行暂辍郎曹贵，制置应誇使节尊。到日江花正撩乱，不妨先理旧吟樽。

作者简介：（?—1393）明初凤阳定远人，后徙临淮。善用双刀，号双刀王，有胆略。初结乡里，依山树栅自守。后归朱元璋，从破陈友谅、张士诚。洪武三年累功授大都督府佥事，世袭指挥使。十一年从沐英西征，封定远侯。后从傅友德取云南，随蓝玉出塞，战功皆著。二十六年召还赐死。